CELEX: C2006/060/31
Language: et
Date: 2006-03-11 00:00:00
Title: Euroopa Kohtu (neljas koda)  13. detsembri 2005.  aasta määrus kohtuasjas C-177/05 (Juzgado de lo Social Único de Algeciras'e eelotsusetaotlus): María Cristina Guerrero Pecino  versus  Fondo de Garantía Salarial (Fogasa) (Eelotsusetaotlus — Kodukorra artikli 104 lõike 3 esimene lõik — Sotsiaalpoliitika — Töötajate kaitse tööandja maksejõuetuse korral — Direktiiv 80/987/EMÜ (muudetud direktiiviga 2002/74/EÜ) — Lepitusmenetluses kokkulepitud hüvitis — Garantiiasutuste poolt tagatud väljamaksed — Väljamaksmine kohtuotsuse alusel)

11.3.2006   
            
            
               ET
            
            
               Euroopa Liidu Teataja
            
            
               C 60/15
            
         
      EUROOPA KOHTU
   
   (neljas koda)
   13. detsembri 2005. aasta määrus
   kohtuasjas C-177/05 (Juzgado de lo Social Único de Algeciras'e eelotsusetaotlus): María Cristina Guerrero Pecino versus Fondo de Garantía Salarial (Fogasa) (1)
   
   (Eelotsusetaotlus - Kodukorra artikli 104 lõike 3 esimene lõik - Sotsiaalpoliitika - Töötajate kaitse tööandja maksejõuetuse korral - Direktiiv 80/987/EMÜ (muudetud direktiiviga 2002/74/EÜ) - Lepitusmenetluses kokkulepitud hüvitis - Garantiiasutuste poolt tagatud väljamaksed - Väljamaksmine kohtuotsuse alusel)
   (2006/C 60/31)
   Kohtumenetluse keel: hispaania
   Kohtuasjas C-177/05: María Cristina Guerrero Pecino
      v. Fondo de Garantía Salarial (Fogasa), mille esemeks on EÜ artikli 234 alusel Juzgado de la Social Único de Algeciras'e (Hispaania) 30. märtsi 2005. aasta otsusega esitatud eelotsusetaotlus, mis saabus Euroopa Kohtusse 20. aprillil 2005, tegi Euroopa Kohus (neljas koda), koosseisus: koja esimees K. Schiemann, kohtunikud N. Colneric (ettekandja) ja E. Juhász, kohtujurist: A. Tizzano, kohtusekretär: R. Grass, 13. detsembril 2005 määruse, mille resolutiivosa on järgmine:
   Kui asjaomases siseriiklikus õiguses käsitletakse kohtu- või haldusorgani otsusega tunnustatud ebaseadusliku vallandamise hüvitist töösuhte lõpetamise korral makstava lahkumistoetusena vastavalt nõukogu 20. oktoobri 1980. aasta direktiivi 80/987/EMÜ töötajate kaitset tööandja maksejõuetuse korral käsitlevate liikmesriikide õigusnormide ühtlustamise kohta, muudetud Euroopa Parlamendi ja nõukogu 23. septembri 2002. aasta direktiiviga 2002/74/EÜ, artikli 3 lõikele 1, siis tuleb lepitusmenetluse käigus, nagu põhikohtuasjas käsitlusel, kinnitatud samalaadsed hüvitised lugeda samuti lahkumistoetuseks nimetatud sätte tähenduses. Siseriiklik kohus peab jätma kohaldamata siseriikliku õigusnormi, mis võrdsuse põhimõtet rikkudes jätab nimetatud hüvitised välja “lahkumistoetuse” mõistest nimetatud õigusnormi tähenduses.
   
      (1)  ELT C 155, 25.6.2005.